HARDIK
ఆల్‌రౌండర్‌ కోసం పోటీ
బెంగళూరు: ఇటీవల న్యూజిలాండ్‌తో ముగిసిన టెస్టు,వన్డే సిరీస్‌లను కైవసం చేసుకుని మంచి జోరు మీదున్న టీమిండియా ఇక ఇంగ్లండ్‌తో అయిదు టెస్టుల సిరీస్‌కు సిద్దమైంది.కాగా నవంబర్‌ 9న రాజ్‌కోట్‌ వేదికగా తొలి టెస్టు ప్రారంభం కానుంది.తొలి టెస్టు కు తుది జట్టు ఎలా ఉండబోతుందా? అన్న సందిగ్దదల నెలకొంది.ముఖ్యంగా ఆరవ స్థానం కోసం గట్టి పోటీ నెలకొంది.అంతేకాదు ఆరవ స్థానంలో బ్యాట్స్‌మెన్‌ను ఆడించాలా? లేక ఆల్‌రౌండర్‌కు చోటివ్వాలా? అనే దానిపై టీమిండియాలో సందిగ్దత నెలకొంది.ఈ స్థానం కోసం కరుణ్‌ నాయర్‌,హార్థిక్‌ పాండ్యా పోటీ పడుతున్నారు. న్యూజిలాండ్‌ సిరీస్‌లో తుది జట్టు కూర్పులో ఎటువంటి ఇబ్బంది రాలేదు. రోహిత్‌కు గాయంతో నాయర్‌కు స్థానం టీమిండియా ఓపెనర్‌ రోహిత్‌ శర్మ గాయంతో ఉన్నందున సిరీస్‌కు దూరం కావడంతో కరుణ్‌ నాయర్‌కు జట్టులో స్థానం దక్కింది.కాగా మరో వైపు న్యూజిలాండ్‌తో వన్డే సిరీస్‌లో సత్తా చాటిన ఆల్‌రౌండర్‌ హార్థిక్‌ పాండ్యా కూడా తొలిసారి టెస్టు జట్టులో చోటు దక్కించుకుని నాయర్‌కు గట్టి పోటీ ఇస్తున్నాడు.కాగా పాండ్యా,నాయర్‌కు ఇద్దరు నైపుణ్యం ఉన్న ఆటగాళ్లే.ఈ క్రమంలో తొలిసారి టెస్టు జట్టులో చోటు సంపాదించిన హార్థిక్‌ పాండ్యాతో పాటు కరుణ్‌ నాయర్‌లు నైపుణ్యం ఉన్న ఆటగాళ్లని భారత జట్టు ఛీప్‌ కోచ్‌ కుంబ్లే కితాబిచ్చాడు.హార్థిక్‌ సత్తా ఉన్న ఆల్‌రౌండర్‌.ఐపిఎల్‌లో ఆడిన తొలిసారి తనంటే ఏమిటో నిరూపించుకున్నాడు.అయితే తొలి టెస్టు కోసం ఇద్దరిలో ఎవరిని తీసుకోవాలన్న అంశంపై మాత్రం స్పందించలేదు.వన్డే ఫార్మెట్‌కు టెస్టు ఫార్మెట్‌కుచాలా తేడాఉంటుంది.కానీ పాండ్యాలో ఉన్న నైపుణ్యాన్ని మేం గుర్తించాం. టి20ల్లో మెరుపులు,ధర్మశాలలో 3 వికెట్లు,ఢిల్లీలో 30కి పైగా పరుగులు వీటన్నింటితోనే అతను టెస్టు జట్టుకు ఎంపికయ్యాడు. అయిదవ బౌలర్‌ అవసరం ప్రస్తుతం జట్టులో అయిదవ బౌలర్‌ అవసరం చాలా ఉంది.కాగా 140 కిలోమీటర్ల వేగంతో బంతులు వేయడం,లోయర్‌ ఆర్డర్‌లో బాగా బ్యాటింగ చేయగల ఆటగాడు ఎవరైనా ఉన్నారంటే ఖచ్చితంగా మేం పాండ్యావైపే చూస్తాం. తుది జట్టులో అతనికి చోటు దక్కితే స్వేచ్ఛగా ఆడే వెసలుబాటు కల్పిస్తాం.కాగా మంచి ఆటగాడికి మద్దతు ఇవ్వడం చాలా అవసరం అని కుంబ్లే పేర్కొన్నాడు. ఆరవ బ్యాట్స్‌మెన్‌గా కరుణ్‌ నాయర్‌ను తీసుకోవడంపై కూడా కుంబ్లే సానుకూలంగానే స్పందించాడు.రంజీ క్రికెట్‌లో కరుణ్‌ నాయర్‌ బాగా ఆడాడని ప్రశంసించాడు. నిలకడగా భారీ స్కోరు చేశాడని గుర్తు చేశాడు.అయితే భారత్‌-ఎ జట్టు తరుపున ఆసీస్‌ టూర్‌లో నాయర్‌పై విమర్శలు వచ్చినా తాము మాత్రం అతని నిలకడడకే ప్రాధాన్యం ఇస్తున్నామని కుంబ్లే పేర్కొన్నాడు.